 **POLISI PREIFATRWYDD CWSMERIAID**

**TAI GOGLEDD CYMRU**

**Cynnwys Tudalen ………………………………………………………………………………….………….1**

1. **Crynodeb ....................................................................................................... 2-3**
2. **Pwy ydym ni..................................................................................................... 4-5**
3. **Sut byddwn yn casglu eich gwybodaeth chi................................................ 5-6**
4. **Pa wybodaeth fyddwn yn ei chasglu amdanoch ......................................... 6-9**
5. **Pa brosesu byddwn yn ei wneud gyda’r wybodaeth wedi’i chasglu...... 10-12**
6. **Gyda phwy fyddwn ni’n rhannu data, sut bydd yn cael ei rannu ac am faint byddwn ni’n cadw gwybodaeth……………....………………………………. 12-14**
7. **Pethau na fyddwn yn eu gwneud..................................................................... 14**
8. **Gwasanaethau ychwanegol........................................................................ 14-16**
9. **Gwybodaeth am blant a phobl eraill sy’n byw yn yr eiddo ………….…….. 16**
10. **Gwybodaeth am yr eiddo............................................................................ 16-17**
11. **Sut byddwn ni’n cyfathrebu gyda chi............................................................. 17**
12. **Eich hawliau chi, yr hawl i gwyno a Swyddfa’r Comisiynydd Gwybodaeth….............................................................................................. 18-19**
13. **Gwybodaeth bellach......................................................................................... 20**
14. **Newidiadau i’n Polisi Preifatrwydd................................................................. 20**

**1. Crynodeb**

Mae’r Polisi Preifatrwydd hwn yn ddogfen gyhoeddus sydd ar gael i unrhyw un ac mae’n berthnasol i gwsmeriaid Tai Gogledd Cymru i esbonio sut mae’r sefydliad yn casglu a phrosesu gwybodaeth bersonol er mwyn cynnal gweithgareddau busnes arferol fel cymdeithas tai elusennol yn y DU. Rydym yn Landlord Cymdeithasol Cofrestredig (LCC), a chawn ein rheoleiddio gan Lywodraeth Cymru.

Mae’r polisi hwn yn cefnogi ein Hysbysiad Preifatrwydd/Hysbysiad Prosesu Teg, gan roi mwy o wybodaeth am sut bydd Tai Gogledd Cymru’n casglu, defnyddio a diogelu eich data personol chi fyddwn ni’n ei gael oddi wrthych chi ac o lefydd eraill.

**Gellir crynhoi gweithgareddau arferol fel:**

1. Darparu tai cymdeithasol a mathau eraill o dai.

2. Cynnal a chadw ac atgyweirio eiddo a thir.

3. Rheoli eich tai, tenantiaeth/prydles a’ch cyfrif fel eich landlord.

**Rydym hefyd yn darparu gwasanaethau dewisol ychwanegol, gan gynnwys:**

4. Trefnu a chynorthwyo digwyddiadau cymunedol.

5. Cynnig cyfleoedd i gymryd rhan.

6. Darparu cyngor ar lesiant a budd-daliadau.

7. Gwneud addasiadau i’r eiddo yr ydym yn eu rheoli.

8. Gwerthu eiddo.

9. Cefnogi Defnyddwyr Gwasanaeth

**Gweledigaeth a Gwerthoedd**

**Gweledigaeth**

Bod y darparwr tai o ddewis yng Ngogledd Cymru.

**Gwerthoedd**

Ein gwerthoedd a’n safonau sy’n ein gwneud yn Tai Gogledd Cymru. Dyma yw sail ein gwaith. Mae pob un o’n pobl yn gweithio i’r gwerthoedd hyn sy’n cynrychioli cymeriad ein sefydliad. Mae ein gwerthoedd yn llywio ein penderfyniadau yn ddyddiol a bydd y ffordd y byddwn yn gweithredu yn ymgorffori ein gwerthoedd.

* **Agored**… rydym yn dryloyw yn y ffordd yr ydym yn gweithio ac yn gwneud penderfyniadau.
* **Ymddiriedaeth**… byddwn yn gwneud yr hyn rydym yn addo ei wneud. Byddwn yn ymddwyn yn onest a chywir.
* **Ymatebol**…tuag at anghenion a dyheadau ein cwsmeriaid, ein staff a’n partneriaid.
* **Tegwch**… rydym yn agored i bawb, ond yn cau allan rhagfarn. Byddwn yn gweithredu’n bendant i hyrwyddo cydraddoldeb ac yn parchu amrywiaeth.
* **Dysgu**…byddwn yn chwilio am ffyrdd gwell yn y dyfodol. Byddwn yn cydnabod pan fyddwn yn gwneud camgymeriadau, ac yn dysgu oddi wrthynt. Byddwn yn edrych ymlaen at ddysgu oddi wrth eraill.

**2. Pwy ydym ni**

**Pwy ydym ni**

Tai Gogledd Cymru yw ‘Rheolydd Data’ y data personol a ddarparwch i ni.

Rhif cofrestru Tai Gogledd Cymru yw **Z5865343** a’n cyfeiriad cofrestredig yw:

**Tai Gogledd Cymru**

**Plas Blodwel**

**Broad Street**

**Cyffordd Llandudno**

**Conwy**

**Gogledd Cymru**

**LL31 9HL**

**Amdanom ni**

Rhoddwn ein tenantiaid wrth galon popeth a wnawn, ac yn ddiweddar rydym wedi datblygu Strategaeth Cyfranogiad Tenantiaid sy’n ehangu ein dull o ymgysylltu i sicrhau bod pob cwsmer yn cael mynediad at lefel briodol o gyfranogiad.

Cedwir y rhan fwyaf o’n cofnodion tai yn electronig, gyda rhai ar bapur. Mae gennym ddyletswydd gyfreithiol ac rydym yn ymrwymedig i gadw’r rhain yn gyfrinachol, yn gywir a diogel bob amser, yn unol â deddfwriaeth Diogelu Data.

**3. Sut yr ydym yn casglu eich gwybodaeth chi**

Mae Tai Gogledd Cymru yn casglu gwybodaeth gennych chi drwy nifer o ffynonellau, gan gynnwys pan fyddwch yn gwneud cais am un o’n heiddo neu wasanaethau, cwblhau un o’n fforymau, pan fyddwch yn galw, ysgrifennu, anfon e-bost atom neu ymateb i arolwg. Gallwn hefyd gasglu gwybodaeth pan fyddwch yn defnyddio ein safleoedd ar y cyfryngau cymdeithasol a’n gwefannau.

Ar hyn o bryd nid yw ein galwadau llinell daear yn cael eu recordio, ond gallai hyn newid yn y dyfodol at ddibenion hyfforddiant a monitro a byddwn yn rhoi diweddariad ar hyn yn ein hadolygiad nesaf o’r Polisi hwn.

Rydym yn gweithredu system teledu cylch cyfyng yn swyddfeydd Tai Gogledd Cymru er mwyn canfod ac atal troseddu.

O bryd i’w gilydd gallwn weithredu teledu cylch cyfyng / recordio sain a / neu ddefnyddio ffotograffiaeth i gasglu tystiolaeth o dorri tenantiaeth, ymddygiad gwrthgymdeithasol neu droseddau honedig.

Gallwn hefyd gymryd ffotograffau yn ein digwyddiadau, yn ein heiddo ac yn ein cymunedau i’w defnyddio ar gyfer defnyddiau marchnata a chyhoeddusrwydd cyffredinol. Fodd bynnag, bydd ffotograffau o unigolion ond yn cael eu defnyddio at y dibenion hynny, gyda’ch caniatâd chi.

**Gallwn gael gwybodaeth amdanoch oddi wrth drydydd parti, yn cynnwys:**

• Eich cyngor neu eich swyddfa budd-dâl mewn cysylltiad gyda’ch lle byw.

• Landlordiaid blaenorol ac asiantaethau credyd wrth i chi wneud cais am dŷ.

• Yr heddlu, gwasanaethau lles neu gyrff cefnogi sy’n delio gyda chi.

• Cynghorwyr, Aelodau Seneddol neu gynrychiolwyr eraill sy’n gweithredu ar eich rhan / ar eich cyfarwyddyd.

• Sefydliadau ariannol wrth i chi wneud cais am ein gwasanaethau.

**4. Pa wybodaeth fyddwn yn ei chasglu amdanoch**

**At ddibenion rheoli tai, mae’r wybodaeth sydd ei hangen ar Tai Gogledd Cymru, ac y byddant yn ei chasglu amdanoch chi, y tenant(iaid) neu lesddeiliad/lesddeiliaid yn cynnwys:**

**•** Enw llawn (a phrawf o’ch hunaniaeth / cerdyn ffotograff) er mwyn atal twyll ac fel prawf hunaniaeth

• Dyddiad geni

• Rhif Yswiriant Gwladol (eich cod adnabod unigryw)

• Manylion cyswllt (e.e. llinell daear, ffôn symudol, e-bost, cyfeiriad gohebiaeth a/neu eich dull cyfathrebu dewisol.

• Manylion unrhyw un sydd â’r awdurdod i weithredu ar eich rhan, os yw’n berthnasol, gan gynnwys manylion cyswllt eich perthynas agosaf

• Manylion sylfaenol (enw a dyddiad geni, rhyw ac iaith gyfathrebu ddewisol) pob preswylydd yr aelwyd.

• Manylion bancio os ydych yn talu eich rhent drwy Ddebyd Uniongyrchol.

• Manylion cerdyn os ydych yn talu gyda cherdyn *fodd bynnag, nid yw manylion cardiau yn cael eu storio*)

• Gwybodaeth ariannol arall lle y bo angen.

• Prawf o gymhwyster tai, unrhyw fudd neu ecwiti mewn eiddo arall.

• Gwybodaeth am y dreth gyngor ac unrhyw hawl i fudd-daliadau, er mwyn dilysu eich amgylchiadau.

• Manylion eich anghenion tai, er mwyn dod o hyd i eiddo addas i chi.

• Gwybodaeth berthnasol y byddwch yn ei darparu i’n swyddogion mewn sgyrsiau neu ohebiaeth.

• Adborth gan unrhyw un o’n contractwyr yn dilyn apwyntiadau maent wedi’u cael gyda chi.

• Gwybodaeth bersonol arall a fydd yn amrywio ar sail achosion unigol i’n helpu i ddatrys achosion o dorri tenantiaeth, ymddygiad gwrthgymdeithasol honedig neu dwyll.

• Eich hanes tai blaenorol.

**Gallai’r wybodaeth a gasglwn amdanoch gynnwys:**

**•** Gwybodaeth am anableddau neu wendidau a nodweddion gwarchodedig. Rydym yn defnyddio’r wybodaeth hon i deilwra ein gwasanaethau i gyflawni eich amgylchiadau a’ch anghenion yn well. Gallwn ddefnyddio’r wybodaeth hon er mwyn diogelu staff neu ddarparu cymorth priodol i denantiaid neu ddefnyddwyr gwasanaeth.

• Gwybodaeth ariannol. Gallwn ddefnyddio hyn i helpu i ddatrys ôl-ddyledion ac o bosibl i ddarparu cyngor ar lesiant, budd-daliadau a dyled fel gwasanaeth am ddim i’ch helpu i gyllidebu ac i dalu eich biliau. Bydd y wybodaeth hon yn cael ei storio ar wahân.

• Gwybodaeth iechyd pan fydd angen hyn i gefnogi cyllid ar gyfer gwneud addasiadau i’r eiddo yr ydych yn byw ynddo. Darperir manylion mwy penodol os ydych yn defnyddio’r gwasanaeth hwn.

• Cyfriflenni banc, slipiau cyflog neu fanylion incwm pan fydd angen y wybodaeth hon arnom ar gyfer prosesu gwerthiant neu bryniant tŷ.

• Gwybodaeth am eich anghenion cymorth i’ch helpu i barhau i fyw yn eich cartref.

• Cymryd rhan mewn mentrau i helpu i atal allgau ariannol a chymdeithasol.

• Recordiadau o alwadau ffôn at ddibenion monitro ansawdd, hyfforddiant a diogelwch.

• Cofnodion teledu cylch cyfyng er mwyn atal a lleihau troseddau a diogelwch

**Er mwyn hwyluso gwasanaethau ychwanegol a gwella eich profiad gyda ni, gallai Tai Gogledd Cymru ofyn am:**

* Eich enw a’ch manylion cyswllt ar gyfer cylchlythyrau, gwybodaeth gwasanaeth ac arolygon boddhad cwsmeriaid (darperir manylion pellach am arolygon isod)
* Manylion perthnasau, ffrindiau neu gymdogion yr ydych yn ymddiried i ni gysylltu â hwy ar ein rhan, e.e. i drefnu un o’n gwasanaethau i chi (efallai y bydd pobl wedi’u henwebu gennych chi, er enghraifft cyfreithwyr neu rywun â phŵer atwrnai i anfon gohebiaeth atynt neu eiriolwr a ddefnyddir gennym ni)
* Gwybodaeth am gwynion sy’n gysylltiedig â’n gwasanaethu neu unigolion eraill
* Cofnodion o unrhyw ddamweiniau neu ddigwyddiadau yn eich cynnwys chi neu eich cartref
* (gyda’ch caniatâd chi) gwybodaeth i’w defnyddio i gynnig gwasanaethau tai ychwanegol i chi
* (gyda’ch caniatâd chi) eich enw, stori, ffotograff neu fideo er mwyn hysbysebu, pamffledi, datganiadau i’r wasg neu i’w defnyddio gan y cyfryngau

**Yn ogystal:**

* Efallai y byddwn yn cadw gwybodaeth am eich hanes, e.e. credyd neu droseddau
* Os byddwch yn gwneud cwyn, byddwn yn cadw’r manylion ar wahân i’n gwybodaeth arall amdanoch chi.

Pryd bynnag y byddwch yn cyfathrebu gyda Tai Gogledd Cymru, efallai y bydd angen manylion personol arnom amdanoch chi i’n galluogi i gyflawni’r camau gweithredu gofynnol. Byddwn ond yn gofyn am ddata personol sy’n briodol er mwyn darparu gwasanaethau i chi, i gyflawni eich ceisiadau ac i gyflawni ein rhwymedigaethau cyfreithiol. Gallwch ddewis peidio rhoi gwybodaeth os byddwch yn credu ei bod yn amhriodol gofyn, ond gallai hynny effeithio ar ein gallu i wneud gwaith y gofynnwyd amdano neu waith hanfodol.

Os na fyddwch yn darparu’r wybodaeth sydd ei hangen arnom efallai na allwn ddarparu’n holl wasanaethau i chi, ac yn y pen draw efallai na fyddwch yn gallu cynnal tenantiaeth neu brydles gyda ni, neu werthu neu brynu eiddo trwyddom ni.

**5. Pa brosesu a wnawn gyda’r wybodaeth a gesglir**

Diben y wybodaeth sydd ei hangen arnom amdanoch chi yw gallu rheoli eich tenantiaeth neu gytundeb brydles neu gontract arall rhyngoch chi a Tai Gogledd Cymru. Dylech ddarllen eich contract yn ofalus i weld manylion penodol oherwydd ‘cyflawni contract’ yw’r sail gyfreithiol fel arfer ar gyfer prosesu eich gwybodaeth a chyflawni ein gweithgareddau.

**Gellir crynhoi’r gweithgareddau prosesu a gyflawnir gennym fel a ganlyn:**

**•** Rheoli eich taliadau gwasanaeth eich cyfrif a’ch taliadau, gan gynnwys ôl-ddyledion.

• Rheoli gwaith atgyweirio, cynnal a chadw ac addasu ein heiddo.

• Sicrhau bod amodau tenantiaeth (neu gontract) yn cael eu bodloni, er enghraifft delio ag ymddygiad gwrthgymdeithasol neu dwyll.

• Cydymffurfio â deddfwriaethau a rheoliadau perthnasol.

Bydd y sail gyfreithiol ar gyfer prosesu data’n dibynnu ar y pwrpas.

• Byddwn yn prosesu gwybodaeth am aelodau o’r aelwyd fel rhan o’n diddordeb priodol mewn gwybod pwy sy’n byw yn ein heiddo ac i sicrhau bod yr eiddo’n briodol i anghenion yr aelwyd a’i leoliad.

• Gan fod gennym gontract gyda’n tenantiaid, byddwn hefyd yn prosesu data personol er mwyn cyflawni’r contract hwnnw.

• Fel Landlord, mae dyletswydd gyfreithiol arnom o ran atal twyll ac archwiliadau nwy.

• Rhaid i ni gasglu manylion statudol, cyfreithiol a rheoliadol sy’n dibynnu ar gael eich data chi.

• Ar gyfer rhai o’n gwasanaethau, byddwn angen prosesu categorïau arbennig o ddata personol, ac gyda’r rheiny bydd prosesu’n digwydd yn unig gyda chaniatâd penodol gwrthrych y data.

Bydd Tai Gogledd Cymru’n gwneud ymchwil ac yn dadansoddi ystadegau\* i’n cynorthwyo i wella ein prosesau busnes a’r gwasanaethau i’n cwsmeriaid. Mae hefyd ar gyfer dadansoddi ein perfformiad yn erbyn meincnodau eraill. Lle bynnag y bo modd, bydd gwybodaeth ystadegol yn ddienw neu’n defnyddio enwau ffug.

Bydd Tai Gogledd Cymru’n cynnal arolygon\* yn rheolaidd ac o bryd i’w gilydd o ran ein gwasanaethau, er mwyn gweld pa mor fodlon ydi pobl ac i fedru gwella ar sail yr adborth.

\* Yn ogystal, ar gyfer dadansoddi ystadegau, rholi ansawdd, ymchwil a gwella a datblygu ein gwasanaethau i chi’n barhaus, efallai byddwn o bryd i’w gilydd yn defnyddio SurveyMonkey. Mae hwnnw’n gweithredu trwy storio gwybodaeth tu allan i’r Undeb Ewropeaidd, sef yn Unol Daleithiau’r America. Felly rydym yn nodi bod polisi preifatrwydd Survey Monkey’n dweud “We offer all our customers our standard Data Processing Agreement with Standard Contractual Clauses (SCCs) and SurveyMonkey Inc is Privacy Shield certified.” Mae’r rhestriad Privacy Shield i’w weld yn [https://www.privacyshield.gov/participant](https://www.privacyshield.gov/participant?id=a2zt0000000Gn7zAAC&status=Active). Nid ydi Tai Gogledd Cymru’n gyfrifol am waith cynnal, ansawdd na rheoli’r trefniant Privacy Shield sydd gan SurveyMonkey Inc, ei wefan na’i ddogfennau. Ond bydd Tai Gogledd Cymru’n parhau i fonitro ac adolygu’r polisi hwn a’r defnydd o SurveyMonkey Inc a bydd yr adolygiad yn digwydd yn gynharach os bydd pryderon yn cael eu codi. Bydd hyn yn cael ei ystyried fesul achos unigol gan y Swyddog Diogelu Data.

Mae Tai Gogledd Cymru’n gweithredu amrediad o systemau gwybodaeth a chyfathrebu a thechnolegau ar gyfer gweithredu ei busnes yn effeithlon. Bydd gwybodaeth bersonol yn cael ei storio a’i rheoli tu mewn i’r systemau hynny, sy’n cael eu cynnal i gyrraedd lefel uchel o gyfrinachedd, yn cynnwys cadw at yr arfer gorau o ran safonau seiber ddiogelwch.

Rydym ni’n cadw gwybodaeth mewn systemau technoleg gwybodaeth y gallant gael eu copïo ar gyfer cynnal profion, copïau wrth gefn, archifo ac adfer ar ôl trychineb.

**6. Gyda phwy y byddwn yn rhannu data, sut y caiff ei rannu ac am ba hyd y byddwn yn cadw gwybodaeth**

Dim ond y staff hynny yn Tai Gogledd Cymru sydd ag angen gweithredol i weld eich data personol fydd yn cael mynediad iddo.

Mae Tai Gogledd Cymru yn rhannu data personol cyfyngedig gyda’n contractwyr sy’n darparu gwasanaethau ar ein rhan. Mae’n ofynnol i’n contractwyr a chyflenwyr sy’n darparu gwasanaethau i chi ac i ni gydymffurfio â’r gyfraith a’n Cytundeb Prosesu Data ni er mwyn sicrhau bod data yn cael ei reoli’n briodol ac at ddibenion penodol, gan gynnwys cynnal gwasanaeth ffôn y tu allan i oriau arferol neu gwblhau gwaith trwsio brys, ymatebol neu wedi’i gynllunio.

Efallai y byddwn yn rhannu eich gwybodaeth gyda gwasanaeth cyfieithu os bydd angen cyfieithu unrhyw wybodaeth i neu o iaith wahanol i chi.

Efallai y bydd angen i Tai Gogledd Cymru rannu gwybodaeth bersonol gydag adrannau ac asiantaethau’r llywodraeth, ein rheoleiddiwr a’n harchwilwyr, gydag awdurdodau lleol, cymdeithasau tai eraill a sefydliadau cymorth, gyda sefydliadau partner cyfryngu ac eirioli gyda chwmnïau cyfleustodau neu sefydliadau ac asiantaethau eraill lle mae caniatâd cyfreithiol i ni wneud hynny.

Cedwir gwybodaeth am denantiaeth neu gytundeb prydles cyhyd ag y bydd y cytundeb yn weithredol neu pan fydd arian yn ddyledus ar y cyfrif, am gyfnod nad yw’n fwy na chwe blynedd wedi hynny. Bydd hanes sylfaenol pwy oedd deiliad tenantiaeth mewn eiddo a phryd yn cael ei gadw am byth. Mae manylion pellach am y cyfnodau o amser ar gyfer gwahanol fathau o wybodaeth a ddelir gan Tai Gogledd Cymru ar gael yn ein Polisi Cadw.

Efallai y bydd angen i ni rannu gwybodaeth gyda chyfreithwyr, yswirwyr, asiantau, broceriaid morgeisi, cynghorwyr ariannol, asiantaethau gwirio credyd, asiantau llys, arolygwyr, priswyr sy’n gysylltiedig â gwerthu eiddo a darparwyr hyfforddiant neu sefydliadau dysgu.

**Mewn rhai achosion, efallai y bydd gennym ddyletswydd gyfreithiol i ddatgelu eich gwybodaeth i:**

**•** Ein sefydliadau partner y mae eu dibenion yn gydnaws â’n rhai ni

• Cymdeithasau tai eraill

**•** Awdurdodau lleol, rheoleiddwyr ac adrannau’r llywodraeth

• Yr heddlu, gwasanaethau tân neu’r awdurdod iechyd neu staff meddygol

• Eraill, y gallai fod angen gwybodaeth gennym at eu dibenion eu hunain (er mwyn atal neu ganfod troseddau, er mwyn atal a chanfod twyll).

Bydd yr holl ddata personol y mae Tai Gogledd Cymru yn ei gasglu a’i gadw amdanoch yn cael ei brosesu gan ein staff yn y Deyrnas Gyfunol ac ni fydd gan unrhyw drydydd parti fynediad i’ch data personol, oni fydd rhwymedigaeth gyfreithiol i ni ei ddarparu iddynt. Mae gwybodaeth bellach ar gael yn ein Polisi Preifatrwydd Cwsmeriaid.

Fodd bynnag, dylech fod yn ymwybodol y gallai eich gwybodaeth gael ei storio ar system gwmwl, y gallai eu gweinyddwyr fod wedi’u lleoli yn yr Undeb Ewropeaidd.

**7. Yr hyn na fyddwn yn ei wneud**

Ni fyddwn yn anfon unrhyw ddeunydd marchnata digymell atoch.

Ni fyddwn yn gwerthu eich data personol i drydydd parti.

Ni fyddwn yn trosglwyddo eich data personol i drydydd parti anghysylltiedig oni chaniateir i ni neu os na fydd y gyfraith yn mynnu ein bod yn gwneud hynny neu ein bod wedi cael eich caniatâd penodol i wneud hynny.

**8. Gwasanaethau ychwanegol**

Mae Tai Gogledd Cymru’n cynnal nifer o wasanaethau gwirfoddol ychwanegol, yn cynnwys trefnu digwyddiadau cymunedol, darparu cyngor lles ar fudd-daliadau, addasu’r eiddo rydych yn byw ynddo, gwerthu eiddo a chasglu gwybodaeth i wella’n gwasanaethau ni.

Ar gyfer y gwasanaethau gwirfoddol hyn, lle mae angen cael eich gwybodaeth bersonol chi, byddwn bob tro’n ceisio eich hysbysu am y gwasanaeth sy’n cael ei gynnig, egluro’r gwasanaeth a chael eich cydsyniad chi i symud ymlaen. Bydd hynny fel arfer trwy ddefnyddio ffurflen arwyddo / cydsynio i’r gwasanaeth hwnnw.

Ar gyfer y gwasanaethau gwirfoddol ychwanegol, mae llawer o’r wybodaeth sydd yn ein Polisi Preifatrwydd a’n Hysbysiad Preifatrwydd yn parhau i fod yn berthnasol. Enghreifftiau o hynny ydi manylion am Dai Gogledd Cymru fel y Rheolydd Data, gwybodaeth gyswllt ar gyfer y Swyddog Diogelu Data a’r hawliau sydd gennych chi o dan y ddeddfwriaeth, yn cynnwys yr hawl i dynnu eich cydsyniad yn ôl, a hawl i gwyno.

**Rwyf wedi Cofrestru gyda Tai Gogledd Cymru i Wneud Cais am Dŷ. A allaf Newid fy Meddwl?**

Mae angen eich caniatâd chi ar Tai Gogledd Cymru i gasglu eich data. Os hoffech newid eich meddwl, gallwch wneud hynny unrhyw amser ond mae’n golygu na allwch wneud cais am dŷ.

I ganslo eich cais, cysylltwch â: -

**Swyddfa Cyffordd Llandudno**

**Cyfeiriad**

Plas Blodwel,

Broad Street,

Cyffordd Llandudno

Conwy,

Gogledd Cymru,

LL31 9HL.

Gweld Map

Ffôn: 01492 572727

Ffacs: 01492 572202

Ebost: customerservices@nwha.org.uk

**Swyddfa Bangor**

Cyfeiriad

30 Stryd y Deon,

Bangor,

Gwynedd,

Gogledd Cymru, LL57 1UR.

**9. Gwybodaeth am blant a phreswylwyr eraill sy’n byw yn yr eiddo**

Nid yw Tai Gogledd Cymru fel arfer yn prosesu gwybodaeth am blant fel rhan o denantiaeth, oherwydd mae pob tenant yn oedolyn. Fodd bynnag, rydym yn cofnodi gwybodaeth sylfaenol plant os ydynt yn byw yn un o’n heiddo, gan gynnwys eu henw, rhyw a’u dyddiad geni. Mae angen hyn er mwyn sicrhau nad yw’r eiddo yn orlawn ac i asesu materion eraill rheoli tenantiaeth pan fydd angen gwybod pob deiliad a’u hoedrannau.

Efallai y byddwn yn derbyn gwybodaeth am blant os ydynt yn gysylltiedig ag agweddau tai a thenantiaeth achos lles neu ddiogelu plant fel rhan o ateb gwaith aml-asiantaeth.

Efallai y byddwn hefyd yn cofnodi gwybodaeth plant a phobl ifanc er mwyn gwaith cynllunio cefnogol a darparu cymorth i’r aelwyd.

Mae hyn hefyd yn berthnasol ar gyfer unrhyw oedolion eraill sy’n byw gyda chi fel aelwyd.

**10. Gwybodaeth am yr eiddo**

Mae llawer o’r data a ddefnyddiwn yn gysylltiedig â’u heiddo a’r gwaith o’u cynnal a’u cadw a’u hatgyweirio. Nid ydym yn ystyried bod gwybodaeth am eiddo a ddefnyddir mewn cysylltiad â chyfeiriad yr eiddo yn wybodaeth bersonol i chi. Er enghraifft, oedran y gegin, canlyniadau arolwg asbestos, cynllunio i osod ffenestri newydd neu atgyweirio tap.

Rydym fel arfer yn hapus darparu atebion i gwestiynau a allai fod gennych am yr eiddo yr ydych yn byw ynddo a gwaith i’w wneud iddo.

Cyn gynted ag y defnyddir eich enw, manylion cyswllt neu wybodaeth bersonol arall gyda gwybodaeth am yr eiddo, er mwyn cwblhau ymweliad i atgyweirio’r eiddo, yna bydd hyn yn cael ei ystyried yn wybodaeth bersonol.

**11. Sut y byddwn yn cyfathrebu gyda chi**

Mae angen i Tai Gogledd Cymru gyfathrebu gyda’n cwsmeriaid a bydd hyn fel arfer yn ysgrifenedig neu dros y ffôn, ond gwneir defnydd cynyddol o gysylltu electronig a di-bapur. Rydym yn symud llawer o’n gwasanaethau ar-lein oherwydd bydd hyn fel arfer yn fwy cyfleus i chi ac yn fwy effeithlon i ni.

Mae ein tenantiaid yn derbyn ein cylchlythyr ‘Clwb Seren’ sy’n cynnwys gwybodaeth am yr hyn sy’n digwydd yn y sefydliad.

Byddwn ond yn trafod neu gyfathrebu manylion eich tenantiaeth neu brydles gyda’r rhai sy’n cael eu henwi ar y cytundeb neu’r rhai sydd wedi’u hawdurdodi (dros dro neu’n barhaol) gennych chi. Gallwch awdurdodi rhywun dros dro ar lafar neu’n barhaol yn ysgrifenedig.

**12. Eich hawliau, eich hawl i gwyno wrth Swyddfa’r Comisiynydd Gwybodaeth (ICO)**

Mae gennych chi hawl i ofyn am gopi o’r data rydym ni’n ei ddal amdanoch chi, trwy ofyn mewn ysgrifen. Cysylltwch os gwelwch yn dda gyda’r Swyddog Diogelu Data [gareth.roberts@nwha.org.uk](mailto:gareth.roberts@nwha.org.uk) os byddwch eisiau gofyn am fynediad at unrhyw ran o’ch data personol.

Bydd o gymorth bob tro os gallwch fod mor fanwl ag y bo modd am ba ddata personol rydych chi eisiau ei weld, gyda beth mae’n ymwneud ac ym mha gyfnod o amser, gan y bydd hynny o gymorth i ni wrth chwilio.

Byddwn yn ymateb o fewn 28 diwrnod calendr.

Mae gennych chi’r hawl i gywiro gwybodaeth rydym yn ei dal amdanoch. Gadewch i ni wybod am unrhyw newidiadau neu gywiriadau, os gwelwch yn dda, trwy gysylltu â’n tîm Gwasanaethau Cwsmer ar 01492 572727 neu trwy ebost at [customerservices@nwha.org.uk](mailto:customerservices@nwha.org.uk) .

Gallwch dynnu yn ôl eich cydsyniad i ddefnyddio unrhyw wybodaeth fyddwch wedi’i rhoi yn gynharach gyda’ch cydsyniad. Gadewch i ni wybod os gwelwch yn dda os byddwch eisiau tynnu yn ôl unrhyw gydsyniad fyddwch wedi’i roi yn gynharach, trwy ffonio 01492 572727 neu ebostio [customerservices@nwha.org.uk](mailto:customerservices@nwha.org.uk) .

Mae gennych hawl i gwyno ynghylch unrhyw fater sy’n gysylltiedig â’n gwasanaeth, gan gynnwys sut yr ydym yn defnyddio eich data personol:

Yn yr achos cyntaf dylech gysylltu â’n tîm Gwasanaethau Cwsmeriaid.

Os ydych yn dymuno gwneud cwyn, codi pryder neu holi cwestiwn am eich gwybodaeth bersonol, gallwch wneud hynny drwy gysylltu â’r Swyddog Diogelu Data ar: 01492 573207 neu drwy e-bost [Gareth.roberts@nwha.org.uk](mailto:Gareth.roberts@nwha.org.uk) .

Os ydych yn parhau i fod yn anfodlon gyda’n gwasanaeth, gallwch wneud cwyn i’r Gwasanaeth Ombwdsmon Gwasanaethau Cyhoeddus yn <http://www.housing-ombudsman.org.uk/> .

Os hoffech wneud cwyn am ein defnydd o’ch data personol gallwch wneud cwyn i Swyddfa Comisiynydd Gwybodaeth (ICO) y DU yn:

Swyddfa’r Comisiynydd Gwybodaeth - Cymru

Yr ail lawr, Tŷ Churchill

Ffordd Churchill

Caerdydd CF10 2HH

Ffôn: 016 2554 5297 – mae pobl sy’n gallu ateb y ffôn yn Gymraeg ar gael

Ebost: [wales@ico.org.uk](mailto:wales@ico.org.uk)

Rhif Canolog

Ffôn: 0303 123 1113

Ebost: [casework@ico.org.uk](mailto:casework@ico.org.uk)

Gwefan: <https://ico.org.uk/>

Mae ‘Live Chat’ ar gael ar wefan y Comisiynydd Gwybodaeth: [ICO live chat](mailto:casework@ico.org.uk%20Website:%20%20https://ico.org.uk/'Live%20Chat'%20is%20available%20on%20the%20ICO%20website:%20ICO%20live%20chat)

**13. Gwybodaeth bellach**

I gael gwybodaeth bellach am Tai Gogledd Cymru, gweler ein gwefan yn https://www.nwha.org.uk/ neu ein tîm Gwasanaethau Cwsmeriaid.

**14. Newidiadau i’n Polisi Preifatrwydd**

Mae ein Polisi Preifatrwydd yn cael ei ddiweddaru’n rheolaidd gyda newidiadau i’r gyfraith a chaiff ei adolygu’n flynyddol. Diweddarwyd y fersiwn hwn ar **18fed Gorffennaf 2018**. Bydd y fersiwn llawn diweddaraf ar gael ar ein gwefan yn <https://www.nwha.org.uk> .s